Viborger Samler, 1831-06-07
Fra den polske Grændse af 29de Mai. Efterretninger fra Krigsskuepladsen melde, at den polske General Skrzineck i den 26de er bleven angreben ved Ostrolenka, hvor der er forefaldet et blodigt Slag, i hvilket den russiske Hær har seiret. De russiske Tropper have med beundringsværdig Dristighed taget Ostrolenka med Storm, og Polakkernes Flugt har været saa tilsom at de have maattet opgive deres Forsøg paa at afbrænde Broen over Narew. Den polske General Gielguds Division, der stod ved Lomza, er afskaaren ved den russiske Hærs Bevægelser og Seire. Polakkerne angive selv deres Tab af Døde og Saarede til 4000 Md. Blandt de Døde befinde sig Generalerne Kick i og Kamienski tilligemed mange Stabs= og subalterne Officierer. Den polske Generalissimus havde den 27de sit Hovedqvarteer i Pultusk. (Preuss. Statst.)J en Skrivelse fra Warschau af 29de meldes endnu følgende Relation over de seneste Krigsbegivenheder: "Hovedformaalet for vor Hærs Bevægelser mod Lomza og Tikoczin var at afsende et Armeecorps under General Chlapowski, for at understøtte den derværende Jnsurrection. Efterat dette var opnaaet besluttede Generalissimus da han ikke kunde bevæge den retirerende Garde til en Kamp, og han desuden forudsaae, at Gardens Forening med den russiske Hovedarmee vilde stille en Troppestyrke imod ham, der var hans langt overlegen, at repliere sig paa sine forladte Positioner, medens General Gielgud, der ligeledes skulde marschere til det nordlige Lithauen, tiltraad Marschen til Loma. Jmidlertid besluttede Feldtmarschal Diebitsch, efterat han havde tilveiebragt sin Forening med Garden, at afskiære vor Armee fra Warschau, idet han bemægtigede sig Ostrolenka for vore Troppers Ankomst. Den heftige Modstand, der Natten til den 23de gjordes af det andet Cavallericcorps under General Lubienskis Commando, der med Bayonnetten hanede sig Vei gjennem et tre Gange saa stærkt Corps, gjorde, at General Skriing i kunde fortsætte sin Marsch. Den 25de angred Garden paa ny General Lubienski, der dannede Arrieregarden, medens Feldtmarschal Diebitsch rykkede frem over Eizew. Vor Armee befandt sig allerede paa den høire Bred, af Narew, og Arrieregarden var alene paa den modsatte Bred. Den 26de begyndte Angrebet paa ny og commanderedes af Feldtmarschallen i egen Person. Den polske General trak sig tilbage til Ostrolenka, og Fjenden blev opholdt i sin Marsch af den Jld, som Haubitserne havde antændt i denne Stad. General Lubienski gik over Narew, og afbrændte vel Broen, dog ikke saa fuldstændigt, at den ikke snart kunde istandsættes igjen, og saaledes lykkedes det General Schakowskois Division, understøttet af et frygteligt Artillerie, at passere Floden. Den heftigste Fægtning begyndte. Fienden bestræbte sig forgiæves for at bringe store Masser over paa den venstre Bred; Vore forsvarede sig med det mest glimrende Mod. Blodbadet var frygteligt og varede i flere Timer, i hvilken Tid vore Tropper forgiæves bestræbte sig for, at trænge Fjenden over paa den anden Bred, der dog ogsaa paa sin Side med store Masser forgiæves stræbte at naae sit Maal. Terrainet (man kjæmpede nemlig deels paa selve Broen, og deels paa en lang høi Dæmning, der trækker sig hen langs med Narews sumpige Bred) bidrog meget til, at Slaget blev et af de meest mordiske. Man fægtede Mand mod Mand; Tusinder fandt deres Død ved at styrte ned fra den høie Dæmning. Den russiske Soldat har i dette Slag udvillet et Mod og en Bestemthed, som han endnu ikke har viist Mage til i dette Feldttog. Vore Generaler og Generalissimus ledede personligt Angrebet. En ualmindelig Hede bidrog ikke Lidet til at formere Dagens Møisommelig heder. Russerne havde lagt deres Tornistre fra sig, for at lette sig. Endeligen drog Fjenden sig mod Aften, trættet ved den stedse fornyede Kraftanstrængelse, der mødtes af vore Troppers urokkelige Mod, sig tilbage til den venstre Flodbred, og vi færbleve Herrer af Valpladsen, paa hvilken Generalissimus tilbragte Natten, for at bære Omsorg for de Saarede. At begynde Slaget paa ny vilde ikke have ført til noget Resultat, da Gen. Gielgud havde havt Tid nok til at fortsætte sin Marsch over Lomza, og altsaa besluttede Generalissimus at trække sig tilbage over Rozan til Pultusk. Denne Marsch ud fortes med største Orden og foruroligedes aldeles ikke af Fienden, der synes at have lidt for meget, til at kunne forfølge os. Det er ikke muligt, allerede nu med Nøiagtighed at kunne angive Tabet paa begge Sider. Man angiver vort Tab til 3 a 4000 Md., der ere gjorte udygtige til Kamp; men endskjøndt Generalissumus med sin sædvanlige Forsigtighed i sin Beretning ikke angiver Fiendens Tab, synes det dog vist, at dette maa beløbe sig til det Dobbelte. Fire Regimenter, hvoraf det ene horte til Garden, hvilke først passerede Broen, ere næsten gandske oprevne. Vi have hverken mistet Kanoner, Bagage eller Fanger. Af de sidste kunne kun nogle Efternølere, der formedelst den store Hede ikke kunde følge med paa Marschen til Ostrolenka, befinde sig i Fiendens Hænder. Vi have gjort 200 Fanger; dette ringe Antal er en Folge af den overordentligt hidsige Kamp. Vi have lidt smertelige Tab. Generalerne Kicki og Henrich Kaminski ere faldne; to andre Generaler, Paa og Boguslawski, ere let saarede. Efter Fangernes Udsagn ere tre russiske Generaler faldne. De store Strabatser, som Armeen har udholdt, have bevæget Generalissimus til at unde den nogen Hvile i Praga. - Den Efterretning, at den polske Hær efter en mordisk og, som man ikke kan nægte, ufordeelagtig Kamp nærmede sig Hovedstaden, havde her udbredt Bestyrtelse; men den aabenhjertige Beretning fra Generalissimus har igjen nogenledes beroliget Gemytterne. To friske Jnfanterierregimenter og flere Escadroner Cavallerie have allerede begivet sig til Linien."